Ollos de auga

Ollos de auga é unha novela negra en galego escrita por Domingo Villar e publicada en 2006 pola editorial Galaxia. Está protagonizada polo inspector de policía Leo Caldas que, acompañado polo seu axudante Rafael Estévez, leva a investigación do asasinato de Lois Reigosa, un músico na illa de Toralla.

 Argumento 

A trama desenvólvese en Vigo. Leo Caldas é un inspector da policía nacional, e traballa xunto co axente zaragozano Rafael Estévez.

Os acontecementos da novela xiran o redor da investigación dun asasinato. Un 12 de maio o saxofonista Lois Reigosa aparece morto no seu dúplex da illa de Toralla, logo de que lle inxectasen formol no pene. As pistas levan aos policías a sospeitar de Dimas Zuriaga, un afamado doutor propietario da fundación Zuriaga, que conta cun hospital situado no monte do Castro. Á fundación Zuriaga proporcionáballe o formol unha empresa chamada Riofarma, da cal, Isidro Freire era o encargado desa sección.

Durante a investigación descobren que o finado era gai e acoden ao Idílico, un pub de ambiente homosexual situado no Areal. Alí falan co picadiscos, un coñecido seu, chamado Orestes Rial. Quedan con el para se entrevistaren pero aparece morto no seu apartamento cunha bala na cabeza. Nel atopan un computador con fotos de Zuriaga con Reigosa e deducen que Orestes chantaxeaba o doutor con mostrar as fotos.

Malia que as investigacións apuntaban a que o principal sospeitoso era Zuriaga, trala súa detención Caldas dáse de conta de que había algo que non encaixaba.

 Personaxes 
 Leo Caldas: Inspector da policía. É fillo dun recoñecido empresario vinícola, do que herdou o gusto polo viño e en xeral pola boa gastronomía. Colabora, ademais, no programa radiofónico chamado Patrulla nas ondas, na emisora Onda Vigo.
 Rafael Estévez: Axudante de Leo. De carácter impulsivo e agresivo. Non se dá adaptado ao carácter galego.
 Comisario Soto.
 Lois Reigosa: Saxofonista asasinado.
 Dimas Zuriaga: Doutor e filántropo.
 Mercedes: Muller de Dimas Zuriaga.
 Isidro Freire: traballador dunha empresa química do Porriño.
 Diana Alonso Zuriaga: Sobriña do doutor, traballa no seu hospital.
 Clara Barcia: Médica forense da UICD.
 Guzmán Barrio: Médico forense.
 Ramón Ríos: Antigo amigo da escola de Leo Caldas e que traballa en Riofarma.
 Carme: Traballadora de Riofarma do departamento do formol.
 Iria Ledo: Música que formaba parte do grupo de jazz de Lois Reigosa. Tocaba o piano.
 Arthur O´neal: Músico que formaba parte do grupo de jazz de Lois Reigosa. Tocaba o contrabaixo.
 Orestes Rial: Amigo de Reigosa que participaba no chantaxe a Dimas Zuriaga.
 Pai de Leo Caldas: Encargado da súa propia adega.
 Santiago Losada: Presentador do programa Patrulla nas Ondas.
 Rebeca: Axudante de Santiago Losada
 Pipo: Can de Isidro Freire que sempre vai ós pés de Rafael Estévez.

 Traducións 
Ao castelán polo propio autor baixo o título Ojos de agua.
Ao inglés por Martin Schifino co nome Water-Blue EyesEdición en inglés.
Ao alemán por Peter Kultzen como Wasserblaue AugenEdición en alemán. 
Ao italiano por Silvia Sichel co título de Occhi di acqua publicado en 2008 por Ponte alle grazieFicha  en BiTraGa..
Ao sueco por Lena E. Heyman co título de Nattens mörka toner: Ett fall för kommissarie Leo Caldas publicado en 2011 por Ekholm & TegebjerFicha  en BiTraGa..

 Adaptacións 

Así mesmo, no ano 2007 estábase a preparar unha adaptación cinematográfica, con dirección de Jorge Coira e guión de Carlos Portela"Adaptación de 'Ojos de agua', la novela policíaca de Domingo Villar" Blog de Cine, 20/4/2007 ..

 Notas 

 Véxase tamén 
 Ligazóns externas 
 Ficha na páxina da editorial

Categoría:Novela negra en galego
Categoría:Obras literarias de 2006
Categoría:Novelas ambientadas en Vigo
Categoría:Editorial Galaxia